Tisztelt Támogatottak!

Kedves Kollégák!

Ezúton szeretnénk tájékoztatni minden pályázót és támogatott szervezetet, hogy a Hajléktalanokért Közalapítvány pályázati irodája jövő héttől (2020. június 1-től) kezdve visszatér a szokásos működési rendjéhez, így az alábbiak figyelembevételét kérjük mindenkitől:

1. A Közalapítványi Iroda munkatársai 2020. június 1-jétől már elérhetőek a központi vezetékes telefonon is, munkaidőben (hétköznap reggel 9 és délután 16 óra között): +36 1 261 77 04, továbbá újra indítjuk a postai úton történő ügyintézést is. (Személyes úton történő ügyintézést, egyeztetést továbbra is csak halaszthatatlan vagy előre egyeztetett esetekben biztosítunk.)
2. A **2019-20-DISZP, -KMR, -KONV**, a **2019-NM** és **2019-2-NM** azonosító kódú pályázatok támogatási szerződésben foglalt határideje szerint, kérjük a szakmai beszámolók és pénzügyi elszámolások, továbbá a támogatási szerződések, módosítási kérelmek, és a módosítások **postai úton történő megküldését**. Kérjük továbbá, a felsorolt kódú pályázatok – korábban elektronikus (szkennelt) formában megküldött - eredeti dokumentumait, valamint a 2020. március, április és május végén lejárt határidejű szakmai és pénzügyi beszámolók postai megküldését is!
3. Felhívjuk minden Támogatott figyelmét, hogy *a veszélyhelyzet során alkalmazandó egyes belügyi és közigazgatási tárgyú szabályokról szóló 85/2020. (IV. 5.) Korm. rendelet (a továbbiakban: Rendelet), 18. § (1) bekezdés értelmében a – 40/2020. (III. 11.) Korm. rendelet*, kimondja, hogy a veszélyhelyzet kihirdetése napján megvalósítási határidőben lévő programokkal, projektekkel összefüggő támogatási jogviszonyokban meghatározott támogatott tevékenység időtartama a veszélyhelyzet időtartamával megegyező mértékben meghosszabbodik. Így a Rendelet értelmében **a támogatói okiratokban foglalt támogatott tevékenység határideje okirat módosítás nélkül,** a veszélyhelyzet időtartamával megegyező mértékben, **automatikusan meghosszabbodik**. A hosszabbítás napjainak maximális száma a veszélyhelyzet kihirdetésétől, azaz 2020. március 11-től a kormány rendkívüli felhatalmazásának visszavonásáig tart. A támogatott tevékenység záró időpontjának **automatikus módosulása magával vonja a** támogatói okiratban meghatározott felhasználási és **beszámolási határidők módosulását is**.

A Rendelet tehát lehetővé teszi, hogy a 2019-20-DISZP, -KMR, -KONV, a 2019-NM és 2019-2-NM azonosító kódú pályázatok támogatási szerződésben foglalt megvalósítási, valamint beszámolási határidejétől eltérjenek a támogatott szervezetek. **Így a Közalapítványi Iroda határozottan megkér minden érintett szervezetet, hogy amennyiben kíván élni a Rendeletben foglaltakkal, vagyis a támogatási szerződésben lévő megvalósítási és beszámolási határidőtől el kíván térni - azonban módosítási kérelmet nem nyújtott be – úgy írásban jelezze ezt a Hajléktalanokért Közalapítvány felé. Kérjük megküldeni a támogatott program pályázati azonosítószámát, valamint a program megvalósításának és a szakmai –és pénzügyi beszámoló postai beküldésének dátumát a Közalapítvány e-mail címére (kozalapitvany@hajlektalanokert.hu)!**

Felhívjuk a figyelmet arra is, hogy amely szervezet korábban már kért és kapott határidő módosítást, azoknak a módosított támogatási szerződésében szereplő határidőket kell betartania!

1. A 2019-20 éveben támogatott pályázati programok helyszíni ellenőrzését a Közalapítványi Iroda 2020. június és július hónapokban megtartja, melynek során természetesen figyelembe vesszük a járványhelyzettel kapcsolatosan, az adott településeken érvényben lévő korlátozásokat. A helyszíni ellenőrzésekkel érintetett, minden szervezet programfelelősével a jövőhét folyamán felvesszük a kapcsolatot telefonon és egyeztetünk a monitorozás időpontjáról.

Kérdés esetén, keressétek a Pályázati iroda munkatársait e-mailben, vezetékes – vagy mobil telefonszámon:

HKA központi e-mail cím: kozalapitvany@hajlektalanokert.hu, telefon: +36 1 261 77 04

**Maróthy Márta**, e-mail: marothy.marta@hajlektalanokert.hu, mobil: +36-30-316-5063

Pályázati tanácsadás: 2019-NM és 2019-2-NM kódú pályázatokkal kapcsolatban

**Varga Adrienn**, e-mail: varga.adrienn@hajlektalanokert.hu, mobil: +36-70-336-3095

Pályázati tanácsadás: 2019-20-KONV kódú pályázatokkal kapcsolatban

**Asztalos Gábor**, e-mail: asztalos.gabor@hajlektalanokert.hu, mobil: +36-30-517-9464

Pályázati tanácsadás: 2019-20-DISZP és 2019-20-KMR kódú pályázatokkal kapcsolatban

Együttműködéseteket előre is köszönjük!

Üdvözlettel:

a Közalapítványi Iroda munkatársai